kardosdrur/scandi-wiki huggingface dataset:
Joan Laporta

Joan Laporta i Estruch (født 29. juni 1962 i Barcelona, Catalonien, Spanien) er præsident for fodboldklubben FC Barcelona (2003-2010 og 2021-).

Laporta er advokat (eksamen fra UB) med eget firma, Laporta & Arbós. Laporta er gift med Constanza Echevarria og har tre sønner: Pol, Guillem og Jan.

Kildeangivelser 
https://www.fcbarcelona.dk/Nyheder/officielt-joan-laporta-er-barcas-nye-praesident.html

Fodboldspillere fra Catalonien
Fodboldspillere fra Spanien
Personer fra Barcelona
Sønder Vinge Kirke

Sdr. Vinge Kirke er en kirke beliggende i Sønder Vinge Sogn knap tre kilometer nord for Ulstrup i Favrskov Kommune.

Eksterne kilder og henvisninger 
 Sønder Vinge Kirke hos KortTilKirken.dk

Kirker i Favrskov Kommune
Kirker i Århus Stift
Kirker i Viborg Amt
Søvind Kirke

Søvind Kirke er en dansk folkekirke i Søvind Sogn, Horsens Provsti, Århus Stift. Kirken er opført omkring år 1200 og har i dele af 1500-tallet og 1600-tallet været tilknyttet Tyrrestrup.

Eksterne kilder og henvisninger 
 Søvind Kirke hos KortTilKirken.dk
 Søvind Kirke hos danmarkskirker.natmus.dk (Danmarks Kirker, Nationalmuseet)

Kirker i Horsens Kommune
Kirker i Århus Stift
Kirker i Skanderborg Amt
Kragelund Kirke

Kragelund Kirke er en kirke i Kragelund Sogn i det tidligere Hids Herred, Viborg Amt, nu Silkeborg Kommune. Kirkens skib og kor er fra omkring år 1150, mens våbenhus og tårn er tilføjet senere.
Koret har flad østvæg og to oprindelige vinduer, som nu er tilmurede. Begge døre med portaler er bevaret, norddøren i tilmuret tilstand. Sydportalen har fire halvsøjler med terningkapitæler og kraftige kragsten samt rundbuestik. I tympanonfeltet ses to løver, på karmstenene ses mod øst to drager om et kors og mod vest dyr og figurer i medaljoner. På tympanonens underside er hugget "Æse bød, Vagn ristede." Her er både bygherre og stenmester navngivet, hvilket er sjældent i den tidlige danske kirkekunst, men hvem Æse og Vagn var, må stå hen i det uvisse. Nordportalen har ligeledes fire halvsøjler samt et tympanonfelt med den velsignende Kristus.

Tårn og våbenhus er opført i sengotisk tid. Våbenhuset er muligvis opført af sten fra en nedbrudt kirke i Engesvang. Til opførelsen af våbenhuset har man brugt vinduesoverliggere og kragsten fra korbuen, øst for døren ses en kragsten med arkader, vest for døren ses en kragsten med to dyr omkring et kors, reliefstenen er indsat på hovedet, begrundelsen for dette kendes ikke. Kirken blev istandsat i 1964-65.

Det er formodentlig samme mester som har udført sydportalen i Kragelund og i Låsby. På østre karmsten ses to drager, som bider mod kors. På vestre karmsten fra neden ses løve med nedhængende hale, omklamrende mand og kvinde med glorier, løve med højtløftet hale og kors på ryggen (variant over korslammet) samt Helligåndsduen i øverste cirkel. I tympanonfeltet ses to hvilende løver.

Skibet har fladt bjælkeloft, koret har fået indbygget otteribbet hvælv i sengotisk tid. I forbindelse med indbygningen af korets hvælv blev korbuen omsat, korbuens kragsten er nu indsat i våbenhusets murværk. Altertavlen er en støbejernsskulptur udført af Erik Heide i 1966. Prædikestolen er fra 1645. I norddørens niche står en Nådestol fra en sengotisk altertavle. Over nichen ses en overligger med relieffer.

Den romanske døbefont af granit er af den vestjyske type med glat kumme og randprofil samt bægerblade nederst på kummen.

Galleri

Eksterne kilder og henvisninger 

 Kragelund Kirke  hos nordenskirker.dk
 Kragelund Kirke hos denstoredanske.dk
 Kragelund Kirke hos KortTilKirken.dk

Kirker i Silkeborg Kommune
Kirker i Århus Stift
Kirker i Viborg Amt
Tolstrup Kirke (Horsens Kommune)

Tolstrup Kirke er en kirke i Tolstrup Sogn, Horsens Kommune, Århus Stift. Kirken er bygget omkring år 1200.

Eksterne kilder og henvisninger 
 Tolstrup Kirke hos KortTilKirken.dk
 Tolstrup Kirke hos danmarkskirker.natmus.dk (Danmarks Kirker, Nationalmuseet)

Kirker i Horsens Kommune
Kirker i Århus Stift
Kirker i Skanderborg Amt
Yding Kirke

Yding Kirke er en kirke i Yding Sogn, Horsens Kommune, Århus Stift. Kirken ligger knap 11 kilometer vest for Skanderborg.

Kor og skib er bygget i 1865 efter at de tilsvarende dele af en middelalderlig kirke på samme sted var blevet revet ned. Tårnet er fra slutningen af 1400-tallet.

Eksterne kilder og henvisninger 
 Yding Kirke hos KortTilKirken.dk
 Yding Kirke hos danmarkskirker.natmus.dk (Danmarks Kirker, Nationalmuseet)

Kirker i Horsens Kommune
Kirker i Århus Stift
Kirker i Skanderborg Amt
Voerladegård Kirke

Voerladegård Kirke er en kirke i Voerladegård, Horsens Kommune, Århus Stift. Kirken er opført omkring år 1200. Kirkens tårn er sengotisk og er bygget sammen med en kamtakgavl.

Eksterne henvisninger 
 Voerladegård Kirke på korttilkirken.dk
 Voerladegård Kirke på danmarkskirker.natmus.dk (Danmarks Kirker, Nationalmuseet)
 Voerladegård Kirke på visitdenmark.dk

Kirker i Skanderborg Kommune
Kirker i Århus Stift
Kirker i Skanderborg Amt
Nevø

En nevø er en søn af ens egne eller ens ægtefælles søskende, dvs. en som man er farbror/morbror/onkel, henholdsvis moster/faster/tante til. Den tilsvarende betegnelse for en pige er niece.

Se også 

 Far
 Mor
 Søskende
 Bror
 Søster
 Familie

Dagligliv
Familierelationer
Familie
FK Mogren

Fudbalski klub Mogren (normalt bare kendt som FK Mogren) var en montenegrinsk fodboldklub fra byen Budva, der spillede i den bedste montenegrinske liga, og havde hjemmebane på Stadion Mogren. 

Klubben blev grundlagt i 1920, og vandt i 2009 sit første montenegrinske mesterskab nogensinde. Klubben gik konkurs i 2015 og blev tvangsnedrykket til den laveste montenigrinske liga.. I marts 2017 blev klubben udelukket fra den tredjebedste liga og klubben blev senere på året opløst. En fangruppe forsøgte at genoplive klubben under et nyt navn, Mogren 1920, men fik ikke tilladelse fra det montenegrinske sportsministerium.

Titler 
 Montenegrinske Mesterskab (2): 2009 og 2011

 Montenegrinske Pokalturnering (1): 2008

Europæisk deltagelse

Eksterne henvisninger 
Klubbens officielle hjemmeside 

Fodboldklubber i Montenegro
Etableret i 1920
Ophørt i 2017
Rosetta

Rosetta kan henvise til:
 Rachîd – egyptisk by, som på engelsk er blevet kaldt Rosetta
 Rosetta (rumsonde)
 Rosetta (film) – belgisk film fra 1999

Se også
 Rosettestenen – fundet i Rachîd
Integritet

Integritet er sammenhængen i handlinger, værdier, metoder, foranstaltninger, principper, forventninger og resultat. Som et holistisk begreb bedømmer integritet kvaliteten af et system eller værdisæt i form af evnen til at nå sine egne mål. Dybden af et værdisæts abstraktioner og viften af relevante interaktioner kan også fungere som vigtige faktorer til at identificere integritet på grund af deres kongruens eller manglende kongruens med empirisk observation. Et værdisæt kan udvikle sig over tid og samtidig bevare integritet, hvis de, som går ind for værdierne, tager højde for og løser uoverensstemmelser.

Integritet kan ses som kvaliteten af at have en følelse af ærlighed og sandfærdighed i forhold til motiverne for egne handlinger. Udtrykket "hykleri" anvendes i modsætning til integritet for at hævde, at en del af et værdisæt bevisligt er i konflikt med et andet, og for at kræve, at parterne der tilsyneladende besidder modstridende værdier, tager hensyn til uoverensstemmelsen eller ændrer deres tro for at forbedre den interne kongruens.

Personlig integritet er også defineret (mere kort og klart) i Den Danske Ordbog som: "en persons evne og vilje til at handle selvstændigt, ærligt og redeligt uden uvedkommende eller upassende hensyntagen til nogen eller noget".

Referencer

Etik
Filosofi
Bebeto

José Roberto Gama de Oliveira (normalt bare kendt som Bebeto) (født 16. februar 1964 i Salvador, Brasilien) er en tidligere brasiliansk fodboldspiller, der spillede som angriber hos en lang række sydamerikanske og europæiske klubber, samt for Brasiliens landshold. Af hans klubber kan blandt andet nævnes Flamengo og Vasco da Gama i hjemlandet, samt Deportivo La Coruña og Sevilla FC i Europa.

For Deportivo La Coruña blev Bebeto i 1993 topscorer i La Liga. I 1989 var han desuden blevet kåret til Årets Fodboldspiller i Sydamerika.

Landshold 
Bebeto spillede i årene mellem 1985 og 1998 75 kampe for Brasiliens landshold, hvori han scorede 39 mål. Han repræsenterede sit land ved tre VM-slutrunder, og var en afgørende brik på det hold der vandt VM i 1994 i USA. Fire år senere spillede han sin sidste slutrunde ved VM i 1998 i Frankrig. Her scorede han blandt andet det første brasilianske mål i kvartfinalesejren over Danmark

Eksterne henvisninger 

Fodboldspillere fra Brasilien
Fodboldspillere fra Club de Regatas Vasco da Gama
Fodboldspillere fra Clube de Regatas do Flamengo
Fodboldspillere fra Botafogo de Futebol e Regatas
Fodboldspillere fra Cruzeiro Esporte Clube
Fodboldspillere fra Deportivo La Coruña
Fodboldspillere fra Sevilla FC
Verdensmestre i fodbold
Fodboldtrænere fra Brasilien
Personer fra Salvador
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Call of Duty 2

Call of Duty 2 er fortsættelsen på Call of Duty og Call of Duty United Offensive og præsenterer 27 nye singleplayer missioner og blev udgivet oktober 2005. Man spiller tre forskellige kampagner (Russisk, Britisk, Amerikansk) hvor man som first-person shooter skal skyde sig igennem flere missioner på slagmarkerne i Europa, under 2. verdenskrig.

Eksterne henvisninger 
 callofduty.com
 

Computerspil fra 2005
 
First-person shooter
Windows-spil
Macintosh-spil
Det lille hus på prærien (tv-serie)

Det lille hus på prærien er en amerikansk dramatisk tv-serie, der er baseret på den amerikanske forfatter Laura Ingalls Wilders egne virkelige erindringer. Serien blev sendt fra 11. september 1974 til 21. marts 1983 på den amerikanske tv-station NBC. 1982-1983 ændrede serien navn til: Det lille hus: En ny begyndelse.

Serien er baseret på Laura Ingalls Wilders egne minder og erindringer, selvom der er flere, både store og små, forskelle fra bøgerne til programmerne.

Medvirkende 
 Michael Landon som Charles Ingalls – En landmand, der sammen med sin familie, bor nær Walnut Grove, Minnesota og far til Mary, Laura, Carrie, Grace og Carolines mand – (1974-1982) 
 Karen Grassle som Caroline Ingalls – Mor til Mary, Laura, Carrie og Grace og Charles' kone – (1974-1982) 
 Melissa Sue Anderson som Mary Ingalls – Charles' & Carolines ældste datter – (1974-1981) 
 Melissa Gilbert som Laura Ingalls – Charles' & Carolines mellemste datter, med det kærlige tilnavn "Halv-Pot". 
 Lindsay og Sidney Greenbush (som er tvillinger) som Carrie Ingalls – Charles' & Carolines næstyngste datter – (1974-1982) 
 Matthew Laborteaux som Albert Quinn Ingalls – Charles' & Carolines adopterede søn – (1978-1983) 
 Richard Bull som Nelson "Nels" Oleson 
 Katherine MacGregor som Harriet Oleson 
 Alison Arngrim som Nellie Oleson – (1974-1981) 
 Jonathan Gilbert som Willie Oleson 
 Kevin Hagen som Dr. Hiram Baker 
 Dabbs Greer som Pastor Robert Alden 
 Victor French som Isaiah Edwards – (1974-1977, 1979, 1981-1983) 
 Dean Butler som Almanzo Wilder – (1979-1983) 
 Merlin Olsen som Jonathan Garvey – (1977-1981) 
 Linwood Boomer som Adam Kendall – (1978-1981) 
 Wendi og Brenda Turnbaugh (som er tvillinger) som Grace Ingalls Charles' og Carolines yngste datter – (1978-1982)

Eksterne henvisninger 

 

Amerikanske tv-serier fra 1970'erne
Amerikanske tv-serier fra 1980'erne
Tv-programmer fra NBC
Tv-serier baseret på bøger
Charles Ingalls

Charles Phillip Ingalls (født 10. januar 1836, Cuba, New York, død 8. juni 1902, De Smet, South Dakota) var far til Laura Ingalls Wilder, der er kendt for hendes Det Lille Hus på Prærien-bøger. Ingalls bliver kaldet "Pa" i serien.

Ingalls var nummer 2 ud af ni børn af Landsford Whiting Ingalls (1812-1896) og Laura Louise Colby Ingalls (1810-1883), der begge er med (som "Bedstefar" og "Bedstemor") i bogen Det lille hus i de store skove. Landsford blev født i Canada; Laura blev født i Vermont. Landsford mor var Margaret Delano, af den berømte Delano-familie, og var en efterkommer af Mayflower-passageren Richard Warren. I 1840'erne, da Ingalls var en ung dreng, flyttede hans familie fra New York til den højgræssede prærie nær Campton Township, lige vest for Elgin, Illinois. 

Den 1. februar 1860, blev Ingalls gift med Caroline Quiner. De fik fem børn: Mary Ingalls, Laura Ingalls, Carrie Ingalls, Charles Frederick "Freddy" og Grace Ingalls. Freddy døde som spædbarn.

Ingalls havde hele sit liv en stærk "vandrerlyst". Laura citerer ham i bøgerne, hvor han siger: "Mine travefødder klør! Han elskede at rejse og kunne ikke lide at leve blandt store skarer af mennesker, så han rejste med sin familie, i de tidlige år af sit ægteskab, og skiftede ofte hjem. Fra deres oprindelige hjem, i skovene i Wisconsin, flyttede han og hans familie først til et indiansk territorium i det sydøstlige Kansas, derefter tilbage til Wisconsin, derefter til det sydlige Minnesota, derefter i et år til Burr Oak, Iowa og derefter tilbage til Minnesota. Sammen med muligheden for et job i South Dakota-territoriet, længtes han efter at flytte endnu en gang, mens familien kæmpede i Minnesota. Caroline gik med til det, men fik sin mand til at love, at dette ville være deres sidste flytning. Hun var ikke bare træt af at flytte fra sted til sted selv, hun frygtede, hendes børn aldrig ville få en ordentlig uddannelse, medmindre familien slog rod et sted. Ingalls gik med til det og familien slog sig ned i De Smet, South Dakota. Han drev landbrug i De Smet i flere år, men efter han havde gjort sit, solgte han, på opfordring, gården og byggede et hjem på Third Street i De Smet, hvor han boede resten af sine dage. 
Ingalls døde den 8. juni 1902, i alderen af 66, af en hjertesygdom. Han blev begravet på De Smet-kirkegård.

Media 
Ingalls blev portrætteret i tv-serien Det Lille Hus på Prærien af skuespilleren Michael Landon, i Det Lille Hus på Prærien-filmene af Richard Thomas og i den nyeste miniserie af Cameron Bancroft.

Ekserne links 
 Charles Ingalls biography 

Personer fra USA
Yitzhak Hofi

Yitzhak Hofi (, født 25. januar 1927, død 15. september 2014) var direktør for den israelske efterretningstjeneste Mossad fra 1974 til 1982.
Hofi blev født i Tel Aviv. Han sluttede sig til Haganah i 1944 og ledede et kompagni under Israels uafhængighedskrig i 1948. Han fortsatte i militæret på en række poster indenfor troppeledelse, stabsarbejde og uddannelse. Under Yom Kippur krigen i 1973 ledede han Nordkommandoen. Han var fungerende stabschef i en kort periode inden han trak sig tilbage fra hæren og overtog posten som direktør for Mossad. Inden da var han general i den israelske hær med ansvar for Israels Nordkommando. I juli 1976 udtalte Hofi sig kraftigt til fordel for, at der skulle gennemføres en redningsmission, som skulle redde det store antal israelske passagerer på et kapret Air France-fly, som var ført til Entebbe-lufthavnen i Uganda. For at muliggøre den efterfølgende Operation Entebbe, gav Hofi Mossads agenter til opgave at kortlægge lufthavnen og benyttede kontakter i Kenyas efterretningsvæsen til at få tilladelse til optankning af israelske fly i Nairobi på tilbagevejen.

Noter

Referencer 
 Black, Ian. Morris, Benny. Israel's Secret Wars: A History of Israel's Intelligence Services. New York: Grove Press, 1991. , 322 p.
 Thomas Gordon. Gideon's Spies: The Secret History of the Mossad. New York: St. Martin's Press, 1999. 
 Central Intelligence Agency. "Israel. Foreign Intelligence and Security Services, 1979". Included in the volume "Documents from the US Espionage Den", Tehran, 1982.

Militærfolk fra Israel
Bryan Roy

Bryan Edward Steven Roy (født 12. februar 1970 i Amsterdam, Holland) er en tidligere hollandsk fodboldspiller, der spillede som kantspiller hos flere europæiske klubber, samt for Hollands landshold. Af hans klubber kan blandt andet nævnes Ajax Amsterdam i hjemlandet, Nottingham Forest fra England samt tyske Hertha Berlin.

Landshold 
Roy spillede i årene mellem 1989 og 1995 32 kampe for Hollands landshold, hvori han scorede ni mål. Han repræsenterede sit land ved VM i 1990, EM i 1992 samt VM i 1994.

Eksterne henvisninger 
 Bryan Roy på footballdatabase.eu

Fodboldspillere fra Holland
Fodboldspillere fra AFC Ajax
Fodboldspillere fra Nottingham Forest F.C.
Fodboldspillere fra Hertha BSC Berlin
Fodboldspillere fra NAC Breda
Personer fra Amsterdam
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Benjamin Peled

Benjamin Peled (1928 – 13. juli 2002), født som Benjamin Weidenfeld i Tel Aviv, Israel, var chef for det israelske luftvåben under Yom Kippur krigen og Operation Entebbe. Han tog sin afsked med rang af Aluf (Generalmajor).

Militær karriere 
Peled gjorde tjeneste som pilot i det israelske luftvåben og deltog i Operation Kadesh, hvor han blev skudt ned af ægyptisk anti-luftskyts, og blev den første israelske pilot, som brugte katapultsæde. Han blev senere reddet med et israelsk Piper fly fra luftvåbenet.

Efter militæret 
I 1978 blev Peled direktør for Elbit Systems, en stilling han beklædte indtil 1985.

Peled blev spillet af John Saxon i filmen Lynaktion Entebbe (1977).

Referencer

Eksterne henvisninger 
 

Militærfolk fra Israel
Personer fra Tel Aviv
Caroline Ingalls

Caroline Ingalls, født Caroline Lake Quiner (12. december 1839 – 20. april 1924) var mor til Laura Ingalls Wilder, forfatter til Det Lille Hus på Prærien.

Hun blev født i, hvad der er i dag hedder Brookfield, Wisconsin, dengang Brookfield Town, som den femte ad af syv børn af Henry Quiner og Charlotte (Tucker) Quiner. Hendes brødre var Joseph, Henry og Thomas, og hendes søstre hed Martha og Eliza. 

Da hun var fem, døde hendes far i en skibsulykke, angiveligt i Lake Michigan, i nærheden af Straits of Mackinac. Hendes mor giftede sig med Frederick Holbrook, en landmand, der boede i nærheden. De fik et barn sammen, Charlotte "Lottie" Holbrook. Ingalls elskede og respekterede sin stedfar og ærede senere hans minde ved at navngive sin eneste søn efter ham. 

I en alder af seksten år, begyndte Ingalls at arbejde som lærer. Den 1. februar 1860, blev hun gift med Charles Ingalls. Hun fødte fem børn: Mary Ingalls, Laura Ingalls, Caroline "Carrie" Charles Frederick "Freddie" og Grace Ingalls. Freddie døde i en alder af 9 måneder. Han blev født den 1. november 1875 i Walnut Grove, Minnesota – og døde 27. august 1876 i South Troy, Minnesota, af ubestemte årsager. I sin uudgivne biografi Pioneer Girl, henviser Ingalls blot til det faktum, at han ofte var "syg" og at "en forfærdelig dag, strakte han sin lille krop og døde". 

Ingalls rejste selvfølgelig med sin familie, men de slog sig endeligt ned i De Smet, South Dakota. Hun døde i en alder af 84, og blev begravet på De Smet-kirkegård.

Media 
The Caroline Years, en udvidelse af Det Lille Hus på Prærien-serien, af Maria D. Wilkes og Celia Wilkins, følger Ingalls fra hendes femte leveår til hendes sene teenagereår, og op til hendes ægteskab med Charles. Navnene, datoerne og personerne nævnt i bøgerne er sande, men meget af indholdet i bøgerne er, af nødvendighed, fiktion. Andre titler om Ingalls' liv omfatter Det Lille Hus i Brookfield, er fiktion, men skrevet i stil med Det Lille Hus-serien.

Selvbiografer fra USA
Ulrich van Gobbel

Ulrich van Gobbel (født 16. januar 1971 i Paramaribo, Surinam) er en surinamsk født tidligere hollandsk fodboldspiller, der spillede som forsvarsspiller hos flere europæiske klubber, samt for Hollands landshold. Af hans klubber kan blandt andet nævnes Feyenoord Rotterdam i hjemlandet, Galatasaray SK i Tyrkiet samt engelske Southampton F.C.

Landshold 
Van Gobbel spillede i årene mellem 1993 og 1994 otte kampe for Hollands landshold. Han repræsenterede sit land ved VM i 1994, hvor hollænderne nåede kvartfinalerne, hvor de dog måtte se sig besejret af de senere vindere fra Brasilien.

Eksterne henvisninger 
 Footballdatabase.eu spillerinfo

Fodboldspillere fra Holland
Fodboldspillere fra Feyenoord Rotterdam
Fodboldspillere fra Willem II Tilburg
Fodboldspillere fra Southampton F.C.
Fodboldspillere fra Galatasaray SK
Deltagere ved verdensmesterskabet i fodbold 1994
Frohavet

Frohavet er havområdet mellem Fosenhalvøen og øgruppen Froan i Trøndelag fylke i Norge. 

I sydvest grænser det til Frøya, i sydøst til Bjugn og i øst, nord for øen Melsteinen, til Åfjord kommune.

I den senere tid er Frohavet blevet aktuelt som deponi for CO2.

Eksterne henvisninger
Stiftelsen Frohavet Lysøysund Kystkultursenter 
 Hvor kan CO2 deponeres i Norge?  (Lagring av CO2 på havbunnen, NGU)
Lagringsrum for CO2 under havbunden  (forskning.no)
Mot skivene, ild!  (Militærøvelse på Frohavet)

Norges geografi
Trøndelags geografi
Farvande i Norge
Mary Ingalls

Mary Amelia Ingalls (10. januar 1865 – 20. oktober 1928) blev født nær byen Pepin, Wisconsin. Hun var det første barn af Caroline Ingalls og Charles Ingalls. Hun var den ældre søster til forfatteren Laura Ingalls Wilder, som er bedst kendt for sin Det Lille Hus på Prærien-bogserie.

I en alder af fjorten år led Ingalls af en sygdom (skiftevis beskrevet som skarlagensfeber, "et alvorligt tilfælde af mæslinger" og af et slagtilfælde. Beskrevet i hendes søsters uudgivne memoirer, Pioneer Girl). Resultatet var livslang blindhed . Mellem 1881 og 1889 gik hun på "Iowa College for  Blinde" i Vinton, Iowa.

Der var et år med interimsundersøgelser, hvor hun ikke deltog i skolen, og de historiske dokumenter er tavse om hvorfor, men hun blev færdig med syv års studier i 1889 og dimitterede.  Derefter vendte hun hjem til De Smet, South Dakota og boede sammen med sine forældre ind til deres død. Senere boede hun sammen med sin søster, Grace Ingalls og derefter Carrie Ingalls. I modsætning til karakteren i Det Lille Hus på Prærien blev hun aldrig gift og heller ikke underviser for blinde. Hun døde den 20. oktober 1928 i en alder af 63 som følge af lungebetændelse og komplikationer fra et slagtilfælde. Hun blev begravet på De Smet-kirkegård.

Media 
I tv-serien, Det Lille Hus på Prærien, som var baseret på hendes søsters bøger, blev hun portrætteret af Melissa Sue Anderson (1974-1981). I senere præsentationer baseret på samme bøger blev hun spillet af Barbara Jane bunker (1997) og Danielle Chuchran (2005).

Eksterne links 
 Mary Ingalls at Rootsweb
 "Mary Ingalls Era 1877-1889." Vinton School for the Blind.

Referencer 

Personer fra Wisconsin
Froan naturreservat og landskapsvernområde

Froan naturreservat og landskapsvernområde ligger i øgruppen Froan i Frøya kommune i Trøndelag fylke i Norge, og er det største sammenhængende havområde som er fredet som naturreservat i Norge; Området har status som ramsarområde.

Reservatet omfatter de beboede øer Sørburøy og Sauøy. Froan naturreservat og landskapsvernområde blev oprettet i 1979 og omfatter et naturreservat på 400 km² fra Vingleia fyr i sydvest til Halten i nordøst og et 80 km² område sydøst for naturreservatet fredet som landskapsvernområde. Området har et rigt fugleliv med et lavt antal ynglende arter, omkring 50, men med et enormt antal af hver art. Med et par tusind ynglende skarver huser Froan 10 procent af bestanden i Norge. Området er desuden kærneområde for sælarten Gråsæl. Der er begrænsninger i den frie færdsel på land i enkelte tider af året.

Ekstern henvisning 
 Mere om Froan 

Ramsarområder i Norge
Naturreservater i Norge
Trøndelags geografi
Landskapsvernområder i Norge